b'\n_START_ARTICLE_\nVappulehti\n_START_PARAGRAPH_\nVappulehti on yleisnimitys Suomessa vapun aikaan ilmestyville huumoripitoisille lehdille. Vappulehti on muun muassa teekkarien eli tekniikan alan yliopisto-opiskelijoiden perinne._NEWLINE_Ensimm\xc3\xa4inen teekkareiden vappulehti oli vuonna 1948 ilmestynyt \xc3\x84py. Pohjois-Karjalan Journalistiyhdistyksen edelt\xc3\xa4j\xc3\xa4n Pohjois-Karjalan Sanomalehtimiesyhdistyksen Sanomalehtineekereiden Vappu-ankkaa julkaistiin ilmeisesti ensimm\xc3\xa4isen kerran v\xc3\xa4lirauhan aikaan vuonna 1941. Vuonna 1962 se sai nimen Sulkasato. Tiett\xc3\xa4v\xc3\xa4sti pisimp\xc3\xa4\xc3\xa4n yht\xc3\xa4jaksoisesti ilmestynyt vappulehti Suomessa on It\xc3\xa4-Suomen sanomalehtimiesyhdistyksen julkaisema Ampiainen, joka on ilmestynyt yht\xc3\xa4jaksoisesti yli 60 vappuna. Muita vappulehti\xc3\xa4 ovat esimerkiksi Julkku, H\xc3\xa4ssi ja \xc3\x96\xc3\xb6pinen._NEWLINE_Toimittajien yhdistykset julkaisevat my\xc3\xb6s vappulehti\xc3\xa4.'